आठौँ, नेपाली पार्टनर युनिभेराले सेयर किन्दा उद्योग विभागबाट स्वीकृति लिनका लागि सैद्धान्तिक सहमति लिएको कुरा स्वयं एनसेल र रेनोल्डले दायर गरेको रिट निवेदनमा उल्लेख छ । तर रेनोल्डको नियन्त्रण र व्यवस्थापन टेलिया सोनेराबाट एक्जिआटामा जाँदा विदेशी लगानीसम्बन्धी कुनै स्वीकृति नलिएको अवस्थामा के नेपाली कानुनले चिन्दै नचिनेको एक्जिआटाले लाभांश पाउने गरी लाभांस विदेश पठाउन अन्तरिम आदेश जारी हुनुपर्ने हो र ?
